A TANÁCS HATÁROZATA
(2004. szeptember 24.)
a Spanyol Királyságnak a Dél-afrikai Köztársasággal kötött kölcsönös halászati kapcsolatokról szóló megállapodása 2005. március 7-ig történő meghosszabbítására vonatkozó felhatalmazásáról
(2004/662/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre,
tekintettel az 1985-ös csatlakozási okmányra és különösen annak 167. cikk (3) bekezdésére,
tekintettel a Bizottság javaslatára,
mivel:
(1)
A Spanyol Királyság kormánya és a Dél-afrikai Köztársaság kormánya közötti, 1979. augusztus 14-én aláírt kölcsönös halászati kapcsolatokról szóló megállapodás - kezdeti tíz éves időtartamra - 1982. március 8-án lépett hatályba; ezt követően határozatlan ideig hatályban marad, amennyiben tizenkét hónapos előzetes értesítés útján nem mondják fel.
(2)
A csatlakozási okmány 167. cikkének (2) bekezdése szerint a Spanyol Királyság által harmadik országokkal kötött halászati megállapodásokból eredő jogok és kötelezettségek érintetlenül maradnak azon időszak alatt, amíg e megállapodások rendelkezései ideiglenesen hatályban maradnak.
(3)
Ugyanezen okmány 167. cikkének (3) bekezdése értelmében a Tanács elfogadja - a Spanyol Királyságnak a harmadik országokkal kötött halászati megállapodások lejárta előtt - az ezekből eredő halászati tevékenységek fenntartásához szükséges határozatokat, beleértve a legfeljebb egyéves időtartamra történő meghosszabbítás lehetőségét is; a fent említett megállapodás 2004. március 7-ig meghosszabbításra került (1).
(4)
A Spanyol Királyságot fel kell hatalmazni az említett megállapodás hatályának 2005. március 7-ig történő meghosszabbítására,
ELFOGADTA EZT A HATÁROZATOT:
1. cikk
A Spanyol Királyság felhatalmazást kap a Dél-afrikai Köztársasággal a kölcsönös halászati kapcsolatokról kötött, 1982. március 8-án hatályba lépett megállapodás hatályának 2005. március 7-ig történő meghosszabbítására.
2. cikk
Ennek a határozatnak a címzettje a Spanyol Királyság.
Kelt Brüsszelben, 2004. szeptember 24-én.